На основу члана 27. став 10. и члана 28. став 2. Закона о јавној својини („Службени гласник РС“, брoj 72/11, 88/13, 105/14, 104/16-др.закон, 108/16 и 113/17), члaна 32. Закона о локалној самоуправи („Службени гласник РС“ број 129/07, 83/14 - др. закон, 101/16-др.закон и 47/18 ), члана 49. Закона o основама својинско правних односа ("Службени лист СРФЈ", број 6/80 и 36/90, „Службени лист СРЈ", број 29/96 и "Службени гласник РС", број 115/05 – др.закон) и члана 41. и 138. Статута Општине Владичин Хан („Службени гласник Пчињског округа“ број 21/08 и 8/09 и „Службени гласник Града Врања“ број 11/13, 5/17 и 14/17), Скупштина општине Владичин Хан, на седници одржаној дана 16.09.2018. године, донела је

**О Д Л У К У**

**О ПРЕДЛОГУ РЕПУБЛИЧКОЈ ДИРЕКЦИЈИ ЗА ИМОВИНУ РЕПУБЛИКЕ СРБИЈЕ ДА УСПОСТАВИ ПРАВО СТВАРНЕ СЛУЖБЕНОСТИ НА ПАРЦЕЛАМА У ДРЖАВНОЈ СВОЈИНИ РЕПУБЛИКЕ СРБИЈЕ У КОРИСТ ОПШТИНЕ ВЛАДИЧИН ХАН**

**Члан 1.**

ПРЕДЛАЖЕ СЕ Републичкој дирекцији за имовину Републике Србије( у даљем тесту власник послужног добра) да спроведе поступак и успостави право стварне службености на Кп.бр.1418 уписане у Лн.бр.870 у КО Сува Морава, Кп.бр. 1393, 1394/2 уписане у Лн.бр. 603 КО Лепеница, Кп.бр.1387/1, 1320/1 уписане у Лн.бр.134 у КО Лепеница, Кп.бр.1388/1 уписане у Лн.бр.10 у КО Лепеница, Кп.бр.3573, 3563, 2300, 2652 уписане у Лн.бр.551 у КО Стубал у државној својини Републике Србије у корист Општине Владичин Хан (у даљем тексту власник повласног добра)

**Члан 2.**

Право стварне службености из става 1. се успоставља ради укопавања примарног цевовода према идејном решењу који је израдио „ART BUILD“ ДОО из Београда ул. Савска бр.15 ради изградње примарног цевовода од чворишта испред Индустријске зоне у Сувој Морави до црпне станице у селу Прибој у Владичином Хану, на неодређени временски период.

**Члан 3.**

Оваодлука ступа на снагу наредног дана од дана објављивања у „Службеном гласнику Града Врања“, а доставља се Републичкој дирекцији за имовину Републике Србије ради поступања по истој.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-131/5/18-I**

 **П Р Е Д С Е Д Н И Ц А,**

 **Данијела Поповић**